Die Heilkunde der Niasser

Die Heilkunde der Niasser (eluahania Lala Wamadöhö Wökhö ba Ndraono Niha ma abölö sökhi Fangi'ila Ndraono Niha Sanandrösa ba Wamadöhö Fökhö) no sambua mbuku nisura J.P. Kleiweg de Zwaan, samösa dosen ba Universitas Amsterdam si möi ba Danö Niha wolau wangosili ilmiah (ba li Indonesia: penelitian ilmiah). Bua wangosilinia andrö ya'ia mbuku andre si 293 nga'örö wa'awe'e-we'e fao ba da'ö bakha sambua gambara danö (li Indonesia: peta) ba 43 foto awö gambara. Teraka ia me 1913. Buku andre no buku fondrege tohöna (li Indonesia komprehensif) ba wangozara oi ngawalö wökhö ba Danö Niha me föna, hadia mbörö ngawalö wökhö andrö ba hadia göi lala wamadöhö ya'ia molo'ö fangi'ila Nono Niha.

jmpl|375px|Kleiweg de Zwaan me möi ia ba Danö Niha wangosili'ö Ono Niha

 Angolifa Nösi 

So 10 waosatö mbuku andre, tebörögö ba faosatö si sara faoma famareso hadia molo'ö fangera-ngera Nono Niha mbörö ngawalö wökhö, ya'ia da'ö Lowalangi, Lature ba ngawalö zi lö oroma si so fa'abölö yaŵa niha, ba te'asiwai ba faosatö si fulu faoma fa'amate ba hadia zalua khö noso zi mate.

Da'e tou gangolifa nösi mbuku andrö:

 Famasao
 Faosatö si Sara
 Samobörö fökhö: Lowalangi, lature, basiluluö, baliu, afökha, nadoya, bekhu sebua, salaŵa, lauweha, nasi, hedoya, bukai, nibunu, zumbola, siheu danö, saho, lauru, gafore
 Faosatö si Dua
 Fökhö fondrege asese so: malaria, disentri, bahi, fökhö guli, faosa, epilepsi, fa'owöhö, mangai noso samösa
 Faosatö si Tölu
 Fökhö mbo, eha ba fökhö dötö'a
 Faosatö si Öfa
 Töla safatö, famadöhö na mondro ba sesokho, famoto, famagamöi ifö ba fondrögi wiso nahia gati-ati
 Faosatö si Lima
 Fa'abeto, fo'ono, menstruasi, fame ena'ö mo'ono, lala wangi'ila hadia ono matua ma ono alawe nono si so ba dalu. Nahia noso, tödö si tobali nahia noso. Famoni gasa-gasa wa'abeto, fa'orudu ndra alawe ba ndra matua (ba Li Indonesia berhubungan badan),
 Faosatö si Önö
 Fökhö börö matiana töra-töra ba ndra alawe sabeto. Bekhu si tobali tolo-tolo ba niha.
 Faosatö si Fitu
 Fefu zalua si fakhai ba wa'abeto ba ba wa'atumbu nono. Fa'atobali urifö niha. Na abeto nono alawe si lö na muhalö. Fangai dödö nono alawe.
 Faosatö si Ŵalu
 Fökhö si fakhai ba wa'alawe/wa'amatua. Falö mo'ono. Howu-howu ba wangowalu.
 Faosatö si Siŵa
 Fefu zi fakhai ba nono sawuyu sawena tumbu. Fame'e töi. Fökhö ndraono. Fa'amate ba famunu ndraono sawuyu.
 Faosatö si Fulu
 Fa'amate. Salua ba noso. Famo'eluaha wangifi. Bahö.

 Umbu 

 J.P. Kleiweg de Zwaan, Die Heilkunder der Niasser, Den Haag, 1913

Kategori:Buku sanandrösa Ono Niha
Kategori:Buku sanandrösa Ono Niha ba Li Jerman
Kategori:Buku ilmiah si fakhai ba Danö Niha
Kategori:Ondröita Digital Nono Niha
Kategori:Buku